《摸鱼儿 柬友》
明代·屈大均

送春帆、圣湖归好，苦寒还欲君驻。消魂一路多烟草，况复乱丝风絮。

谁为主。蒹菼际、雕胡但向渔人取。流莺未老。且花卧浮丘，月吟香濑，嬉尔小儿女。

王孙志，一剑纵横未许。屠沽休说欺汝。江山一任无人管，自有几只鸥鹭。

君莫去。还就我、扶胥北岸题诗处。低斟桂露。待兰畹编成，玉杯书毕，始问庾关路。

作者简介：屈大均（1630—1696）明末清初著名学者、诗人，与陈恭尹、梁佩兰并称“岭南三大家”，有“广东徐霞客”的美称。字翁山、介子，号莱圃，汉族，广东番禺人。曾与魏耕等进行反清活动。后为僧，中年仍改儒服。诗有李白、屈原的遗风，著作多毁于雍正、乾隆两朝，后人辑有《翁山诗外》《翁山文外》《翁山易外》《广东新语》及《四朝成仁录》，合称“屈沱五书”。